මීරිගම- බණ්ඩාරනායක මහා විද්‍යාලයේ සිසුන් 31 දෙනෙකු කැසිම හා පලූ දැමීමට ලක්වීම නිසා රෝහල්ගත කළ බව වාර්තා වනවා.පස්වැනි පන්තියේ ඉගෙනුම ලබන මෙම සිසු පිරිසක් අද (17) උදෑසන පන්ති කාමරයේදී හදිසි යේම අසාත්මිකතාවයකට ලක් වු අතර ඔවුන් පෙරවරු අටට පමණ උදෑසන ආහාරය ගෙන තිබෙනවා.අනතුරුව පැයකට පමණ පසුව මෙම දරුවන්ගෙන් පිරිසක් කැසිල්ල හා පලූ දැමීමට ලක්වීම නිසා රෝහල් ගත කළ අතර දස දෙනෙකු හදිසි ප්‍රතිකාර ඒකකයට ඇතුළත් කර තිබුණා.සිසුන් උදේ ආහාරය සදහා විවිධ ආහාර ගෙන ඇති අතර අසාත්මිතාවයට ඒවා හේතුවී ඇති බවට අනාවරණය වී නැහැ.එහෙත් අසාත්මිකතාවයට ලක්වූ සියලු සිසුන් භෝජනාගාරයෙන් අත් සෝදා ගෙන ඇති බව හෙළි වී තිබෙනවා.හේතුව ජලයේ කිසියම් වරදක්දැයි සැකයක් මතුව ඇතත් ජලය භාවිතා කළ සෙසු සිසුන් කිසිවෙකුට හානියක් වීී නැති බවයි වාර්තා වන්නේ.මෙම සිදුවීමට හේතුව සුළගින් ආ කිසියම් දෙයක් තැවරීම විය හැකියැයිද සැකයක් ඇති බවට සෞඛ්‍ය නිලධාරීන් පැවසූ බව ද වාර්තාකරු පැවසුවා.මෙම අසාත්මිකතාවයට හේතුව හෙළි කර ගැනීම සදහා මීරිගම සෞඛ්‍ය වෛද්‍ය නිලදාරිවරයාගේ මෙහෙයවීම මත මීරිගම මහජන සෞඛ්‍ය පරීක්ෂකවරයා  මෙන්ම පොලිසිය ද පරීක්ෂණ පවත්වනවා.